Sierra Pedregosa

La sierra Pedregosa ye un sarrau de la sierra de Segura situau en lo termin municipal de Segura de los Banyos y con dirección NW-SE. Se situa en la part sudoriental de unidat morfoestructural dita depresión de Calatayú y Mont Albán, José Luis Peña Monné, Luis Alberto Longares Aladrén, Marta Espinalt Brillas: Paisajes naturales de la provincia de Teruel. Guía del medio natural. Instituto de Estudios Turolenses, 2000. ISBN 84-86982-97-9. pp 165-166. pero en contacto con las serranías de Cucalón-Mont Albán. José Luis Peña Monné et al. : Geomorfología de la Provincia de Teruel. Instituto de Estudios Turolenses, 1984. p. 32, p. 77, p 96-97.

 Altarias 
La principal altaria ye La Lobera (1.271 m), seguida de La Talaya (1.202 m).

 Toponimia 
L'oronimo sierra Pedregosa ye transparent en aragonés, presentand lo sufixo -osa seguindo a l'infixo -eg-. Lo resultau de la meteorización de los conglomeraus conduce a la liberación de los ruellos de glera, que una vegada sueltos contribuyen a la formación de suelos pedregosos.

 Hidrolochía 
La sierra Pedregosa desparte las vals de los ríos Segura y Fuent Ferrada. La vertient nordoriental desaugua enta barrancos que cayen en Segura. La vertient sudoccidental lo fa enta lo barranco de Pardillos (tributario de Segura), u enta lo barranco de Lobera, un curso d'augua peneconsecuent que complega con lo barranco de la Manzanera tamién peneconsecuent, desauguand los dos chuntos enta lo barranco d'el Valleamargo (tributario de lo río de Fuent Ferrada). María Teresa Echeverría Arnedo: El valle del río Aguasvivas. Estudio geomorfológico. Geographicalia, 19-20, 1984. pp 26-26.

A lo nord-ueste de sierra Pedregosa, entre las sierras de Pelarda y de Segura bi ha tres lagunas: laguna Alta, laguna Baja y laguna d'en Medio.

 Cheolochía 
La sierra Pedregosa ye formada por rocas sedimentarias detriticas d'edat paleochena. La sierra Pedregosa ye en una zona monoclinal con los conglomeraus y piedras panals d'edat eocena y oligocena (Sannoisián) situaus estratigraficament baixo conglomeraus oligocenos d'edat stampiana y de conglomeraus d'edat miocena superior-pliocena. Instituto Geológico y Minero de España: Mapa Geológico de España E 1:50.000. Segura de los Baños. Servicio de publicaciones de Ministerio de Industria y Energía, 1977.

Bi ha un capuzamiento de bels 35º enta lo sud-ueste en la formación inferior a continación de capuzamientos de bels 5º en la formación miocena a causa d'una discordancia progresiva. Estos capuzamientos permiten la formación de cuestas.

 Vechetación 
La vechetación natural ye de caixigars de Quercus pyrenaica y Quercus faginea, buena part d'ellos substituius por pinars de Pinus pinaster y Pinus sylvestris. Tamién bi ha sabinars de Juniperus phoenicea. Arredol de las tres lagunas bi ha chuncars y fraixinals. En la laguna d'en Medio bi ha una representación d'Elatine hexandra, planta acuatica escasa y amenazada.

 Feguras de protección 
Las versants sudoccidentals de la sierra son protechidas adintro de lo Puesto d'Importancia Comunitaria dito sierra de Fuent Frida, que se prolonga enta lo nord-ueste por la comarca de Xiloca.

 Referencias 

 Bibliografía 
 María Teresa Echeverría Arnedo: El valle del río Aguasvivas. Estudio geomorfológico. Geographicalia, 19-20, 1984.
 Eduardo Viñuales Cobos (coordinador): Red natural de Aragón. nº 30, Cuencas Mineras Prames, 2010.
 José Luis Peña Monné et al. : Geomorfología de la Provincia de Teruel. Instituto de Estudios Turolenses, 1984.
 José Luis Peña Monné, Luis Alberto Longares Aladrén, Marta Espinalt Brillas: Paisajes naturales de la provincia de Teruel. Guía del medio natural. Instituto de Estudios Turolenses, 2000.
 Instituto Geológico y Minero de España: Mapa Geológico de España E 1:50.000. Segura de los Baños. Servicio de publicaciones de Ministerio de Industria y Energía, 1977.

Pedregosa